מצודות טיגארט

משטרת לטרון, 2005
מצודת טיגארט בעכו, משמשת כבניין משטרה, 2007
מצודת טיגארט ב[[נוה צוף, משמשת לפעילות חינוך, 2008]]
חצר פנימית במצודה ב[[נוה צוף, מתאפיינת בקשתות ובציפוי אבן, 2008]]
מצודת טיגארט מדגם מצדית ב[[מג'ד אל-כרום, משמשת כמסעדה, 2006]]
[[צ'ארלס טיגארט]]
מצודה סמוך ל[[קיבוץ גשר, משמשת את צה"ל לאימוני לוחמה בשטח בנוי, 2007]]
משטרת מעונה, סמוך למעלות-תרשיחא]]
דגם של מצודת טיגארט ב[[מוזיאון לח"י]]
מצודות טיגארט (באנגלית: Tegart, רווח בעברית גם בכיתוב טיגרט או טגארט) הן שרשרת מצדיות ומצודות משטרה שהוקמו בארץ ישראל ביוזמתו של סר צ'ארלס טיגארט, ומכאן שמן הרווח (בעיוות קל של שם היזם) ה"טיגארטים" או ה"טייגרים". המצודות הוקמו בשני מיזמים:
* במיזם גדר הצפון, ב-1938, ימי המרד הערבי הגדול – מאורעות תרצ"ו-תרצ"ט הוקמו שבע מצדיות להגנת הארץ מפני חדירת כוחות ערביים מסוריה ומלבנון. עם תום המרד, בראשית מלחמת העולם השנייה, שימשו המצודות להגנת הארץ מפני פלישה של צבאות גרמניה הנאצית ובעלות בריתה.
* במיזם מבני המשטרה (Police Building Programme), הוקמו בשנים 1940–1941 55 מצודות משטרה גדולות, ובין 1942 ל–1943 נוספו עוד שבע מצודות.

==הקמת המצודות==
מצודות טיגארט הוקמו ביוזמתו של סר צ'ארלס טיגארט, קצין משטרה בריטי ששירת בהודו כמפקד משטרת כלכותה ורכש מומחיות בדיכוי מרידות ובלוחמה בטרור. טיגארט הוזעק לארץ ישראל בשנת 1937, בשיאם של מאורעות תרצ"ו-תרצ"ט, כדי לתאם בין הזרועות השונות של המנדט הבריטי שפעלו נגד המורדים מקרב ערביי ארץ ישראל ונגד הכוחות הערביים הבלתי סדירים שחשו לעזרתם מסוריה ולבנון.

ביוזמתו של טיגארט הוקמה בשנת 1938 גדר הצפון, שנועדה לחסום את הגבול הצפוני. על תוואי הגדר הוקמו 5 מצדיות, על פי דגם סטנדרטי שכלל מבנה מרובע ובראשו צריח מצולע הצופה לכל הכיוונים, ובו חרכי ירי. הראשונה הוקמה בנבי יושע (מצודת כ"ח), השנייה בסאלחה (כיום מושב אביבים), השלישית באזור הכפר סעסע (כיום היישוב מתת), הרביעית בכפר תרביחא (כיום מושב שומרה), והחמישית באזור היישוב באסה (כיום בשטח מושב יערה). שתי מצדיות נוספות נבנו ב"קו השני", כביש עכו-צפת, האחת במג'ד אל-כרום והשנייה בפראדיה - כיום מושב שפר.

===תכנון===
בנובמבר 1938 הקים הנציב העליון, הרולד מקמייקל, ועדה בראשות טיגארט, לתכנון מבני המשטרה בארץ ישראל. בוועדה היו חברים גם מפקד משטרת המנדט, אלן סונדרס ומומחים אחדים. רוברט היינינג (Robert Haining), מפקד הצבא הבריטי בארץ ישראל, הציב דרישות טקטיות לעיצוב תחנות המשטרה, ובהן היכולת להגן על כל תחנה בכוח אדם מזערי. הוועדה קבעה את משימותיה של כל תחנת משטרה ואת מספר השוטרים הדרוש למילוי משימות אלה, ובהתאם לכך הגיעה למספר התחנות הנדרש. יחד עם מפכ"ל המשטרה וסגנו קבע טיגארט פריסה של 77 תחנות משטרה בשלוש רמות:
* 17 תחנות משטרה עירוניות
* 37 תחנות משטרה כפריות
* 23 עמדות משטרה.
הצעה זו התחשבה בקיומן של מצודות גדר הצפון, שבנייתן הסתיימה טרם הקמת הוועדה.

בחלק מתחנות אלה שולבו משרדי ממשלה, והן עוצבו בחמישה דגמים:
* תחנה עירונית – משרדי נפה, מחוז ומשרדים ממשלתיים
* תחנה עירונית – משרדי מחוז ומשרדים ממשלתיים
* תחנה כפרית – משרדי מחוז ומשרדים ממשלתיים
* עמדת משטרה – תחנה פריפריאלית או שלוחת חוץ
* מטה משטרה מחוזי, מטה CID מחוזי, משרדי נפה.
ב-4 באפריל 1939 מסרה הוועדה את המלצותיה לממשלת המנדט, ובמאי 1939 עזב טיגארט את ארץ ישראל. בלונדון המשיך לפעול לקידום תוכניתו. לאחר פרוץ מלחמת העולם השנייה אישר משרד האוצר הבריטי לממש את תוכניתו של טיגארט, לאחר שהוריד ממנה 20 תחנות עירוניות ושתי עמדות עירוניות. באוגוסט 1939 אושר תקציב להקמתן של 11 מצודות, ובפברואר 1940 אושר תקציב להקמתן של עוד 44 מצודות. למימוש התוכנית עוצבו שישה דגמים חדשים לתחנות:
* תחנה כפרית – מטה מחוזי, מטה נפתי (2nd Class Police Station – District HQ, Divisinal HQ)
* תחנה כפרית – מטה נפתי (2nd Class Police Station – Divisinal HQ)
* מטה נפתי (Divisinal HQ)
* תחנה עירונית (1st Class Police Station)
* תחנה כפרית (2nd Class Police Station)
* עמדת משטרה (Police Post).

בהתאם לתוכנית זו הוקמו בשנים 1940–1941 55 מצודות משטרה גדולות, ובשנים 1942–1943 הוקמו עוד שבע מצודות. אף על פי שהמרד הערבי הגדול הסתיים בשנת 1939 המשיכו הבריטים בהקמת המצודות על פי התוכנית, בהתחשב בסכנות בפניהן ניצבה ארץ ישראל לאחר פרוץ מלחמת העולם השנייה. עצם הקמתן ופיזורן בכל רחבי הארץ ולא רק בצפונה העיד על מטרה זאת. הקמת המצודות נעשתה בחלקה על ידי חברת "סולל בונה", אותה ניהל באותה עת דוד הכהן, ובחלקה על ידי חברות פרטיות. לשבע המצדיות של גדר הצפון היה תפקיד חשוב בדיכוי המרד הערבי הגדול (1936–1939) וחסימת גבולות הארץ מפני תגבורות של כוחות בלתי סדירים שעלולות היו לחוש לעזרת המורדים. למצודות הגדולות היה מקום חשוב במערך הצבאי הבריטי להגנת הארץ מפני פלישת כוחות אויב.

===מבנה===
כל אחת מן המצודות מוקמה על שטח של מספר דונמים (כדוגמת תחנת משטרת טבריה, תחנת משטרת עפולה, תחנת משטרת בית ליד, תחנת משטרת יריחו ותחנת משטרת באר שבע). כל המצודות, שהוקמו בערים חשובות, בצומתי דרכים ובנקודות אסטרטגיות ברחבי הארץ, פעלו הן כמפקדות והן כבסיסים לכוחות משטרה.

למצודות הגדולות שהוקמו ברחבי הארץ היה סגנון אדריכלי אחיד: חזית בת שתי קומות ומשני צדדיה מגדלי שמירה ותצפית עם חרכי ירי, וחומה שהקיפה חצר גדולה ומוגנת, שבה נבנו מבנים נוספים. בכל מצודה הייתה כניסה ראשית אחת וכניסה נוספת לחצר. גנרטור סיפק חשמל בעת הצורך. המבנה הוקף בגדר תיל במרחק מאה מטר ממנו. כמה מן המצודות תוכננו כהרחבה של תחנת משטרה קיימת או מבנה ממשל קודם, ולכן ניתן לזהות בהן שילוב סגנונות אדריכליים.

רבות מן המצודות הכילו מאגרי מים עיליים על גגותיהן. בשנת 2009 נמצא מרתף תת-קרקעי רחב ידיים מתחת למצודה בנצרת אשר ככל הנראה נועד לאגירת מים ולשימושים נוספים. ב-2012 התגלה מאגר דומה גם במצודת כ"ח. מפעל המים במצודת המשטרה בתרשיחא פעל באופן הבא: ממאגר המים בהר אגר שהכיל 1,041,214 ליטרים מים [כ-1,041 קוב] נמשך צינור תת-קרקעי בקוטר 5 ס"מ שאורכו כ-900 מטר למטה אל מאגר המים בחצר מצודת המשטרה שהכיל 499,783 ליטרים מים [קצת פחות מ-500 קוב]. במאגר זה הותקנה משאבה שהעלתה את המים למבנה. בנוסף פעלה במצודה מערכת אגירת מים פנימית שהייתה קשורה, ככל הנראה, אל המאגר בחצר.

בתחומי התחנות נכללו מפקדות הצבא, המשטרה, הבולשת הבריטית (ה-CID), חדרי מעצר ובתי משפט. כן נכללו בהן מוסכים לרכב צבאי ומחסני נשק. ב-13 מהמצודות (או בסמוך להן) מוקמו גם משרדים של ממשלת המנדט.

==המצודות בתקופת המדינה==

מתקופת המרי נגד השלטון הבריטי, שקדמה למלחמת העצמאות, נודע האירוע של ההתקפה על משטרת רמת גן, שערך האצ"ל באפריל 1946, שבה נפצע קשה ונתפס עולה הגרדום דב גרונר.

עשר שנים לאחר תחילת הקמתן היה לחלק ממצודות טיגארט, כמשטרת לטרון, משטרת סמח', משטרת עיראק סואידן (כיום מצודת יואב) ומצודת נבי יושע (כיום מצודת כח), תפקיד מכריע במלחמת העצמאות. מספר קרבות דמים קשים נערכו על מצודות אלה, עד שהכוחות הישראלים הצליחו לכבשן (הניסיונות בלטרון נכשלו והמצודה נכבשה רק במלחמת ששת הימים). כיום הן משמשות כאתרי זיכרון ומורשת לאומית.

לאחר הקמת המדינה הפכו חלק מן המצודות לתחנות של משטרת ישראל ולבתי כלא של שירות בתי הסוהר (כלא רמלה, כלא "אשמורת" בבית ליד, כלא שקמה, בית סוהר שאטה, בית המעצר ג'למה) וחלקן הפכו לבסיסי משמר הגבול וצה"ל, לרבות משכן בתי כלא צבאיים כדוגמת כלא 6 בבניין מצודת עתלית וכלא מגידו בבניין מצודת לג'ון וכן כלא סודי של אמ"ן (מתקן 1391, שדבר קיומו פורסם בעיתונות בישראל ובעולם בשנת 2005), השוכן במצודת טיגארט ליד קיבוץ ברקאי.

בשתיים מן התחנות שכנו שניים מן הפיקודים המרחביים של צה"ל, פיקוד הדרום בתחנת באר שבע ופיקוד הצפון בתחנת נצרת. אחדות מן התחנות נהרסו חלקית וחלקן הוטמעו במסגרת מכלול מבנים גדול יותר ולא ניתן להבחין בצורתן המקורית.

מצודות טיגארט שנשארו מחוץ לקווי שביתת הנשק של 1949 הפכו למרכזי שלטון ומחנות צבא ירדניים (בגדה המערבית) ומצריים (ברצועת עזה).
בתקופת פעולות התגמול, בשנים 1955 ו-1956, כוונו אחדות מן הפעולות נגד בסיסים מצריים וירדניים ששכנו במצודות טיגארט, הידועות שבהן הן הפשיטה על משטרת ח'אן יונס, "מבצע אלקיים", שנערך ב-30 באוגוסט 1955, ופעולת התגמול הגדולה מכולן נגד משטרת קלקיליה, "מבצע שומרון", שנערך ב-10 באוקטובר 1956.

לאחר מלחמת ששת הימים וכיבוש יהודה ושומרון ורצועת עזה על ידי צה"ל, עברו התחנות שבשטחים אלה לידי השלטון הצבאי הישראלי. מצודות טיגארט בערים הפכו למטות הממשל הצבאי בנפות השונות, ואחרות שימשו כמחנות ליחידות צה"ל, מתקני אימונים או מתקני כליאה. לאחר הסכמי אוסלו נמסרו מרבית בנייני הממשל והמתקנים לידי הרשות הפלסטינית, שהמשיכה להפעילם כמרכזי שלטון, בסיסי משטרה ומתקני כליאה וחקירה. מרכז השלטון של הרשות הפלסטינית מוקם ברמאללה בקומפלקס של מבנים שנבנה על יסוד מצודת טיגארט שהורחבה, ונודע בשם "המוקטעה". שם היה מקום מושבו של יאסר ערפאת, עליו הוטל מצור בעת מבצע חומת מגן ב-2002.

בית הכלא המרכזי של הרשות הפלסטינית הוקם בבניין משטרת יריחו, תחנת משטרה אופיינית למצודות טיגארט. ב-14 במרץ 2006 נתפס הבניין על ידי כוחות צה"ל במבצע הבאת ביכורים, שנועד לתפיסתם של רוצחי השר רחבעם זאבי. במהלך המבצע נהרס חלק מהמבנה.

==מורשת==
מצודות טיגארט – בפריסתן הארצית, בגודלן הרב, בצורתן האופיינית ובציפוי ה"שפריץ" החום בהיר שלהן, הפכו לחלק בלתי נפרד מנוף הארץ ומהמורשת הביטחונית שלה. חלקן הוסב ברבות הימים לאתרי הנצחה ולמוזיאונים לכוחות הביטחון השונים ומורשתם: משטרת לטרון הפכה לחלק ממוזיאון יד לשריון, משטרת עיראק-סואידן (מצודת יואב) הייתה למוזיאון גבעתי, ובמתקן המשטרה בשפרעם-קריית אתא הוקם בית מורשת משטרת ישראל. האחרון עבר מהצפון לבית שמש, שם לא הוקמה מצודת טיגרט, אך הוא שמר על איור המצודה בסמלו. כמו כן, מיצדיות הטיגרטים מגדר הצפון מופיעות בסמל יחידת משמר הגבול.

מצודות טיגארט אחרות סובלות מהזנחה ועזובה. חלקן שימשו כמתקני אימונים של כוחות הביטחון השונים ללוחמה בשטח בנוי או לוחמה בטרור, דבר שהותיר אותן במצב רעוע. "המועצה לשימור מבנים ואתרי התיישבות" עוסקת בניסיונות להצלת מצודות טיגארט העזובות והפיכתן לאתרי מורשת.

מצודות הטיגארט נתפסו מלוות את ההיסטוריה הציונית בארץ ישראל מאז הקמתן ועד היום. בהקמתן השתתפו פועלים יהודים ובהמשך, כתחנות משטרה בריטיות שימשו חלקן כבתי מעצר בהם שהו עצירי המחתרות היהודיות בתקופת המנדט הבריטי. במלחמת העצמאות שימשו חלק מהמצודות, כמו מצודות לטרון, גשר ומצודת כ"ח זירות של קרבות שנצרבו באתוס הציוני. בהמשך, מצודות רבות המשיכו לשמש מוקדים חשובים בדמות תחנות משטרה ובסיסי צבא. דוגמה לקשר זה הם תולדותיו של גבריאל שטרנברג ומצודת הטאגרט של רחובות. שטרנברג, שעלה כחלוץ מצ'רנוביץ, עבד בשנות השלושים בהקמת בנין משטרת רחובות, מאוחר יותר היה עצור בו בגלל היותו לוחם בלח"י ולבסוף, בשנות השבעים, היה מפקד משטרת רחובות – כל זאת באותו מבנה בריטי.

==רשימה של מצודות טיגארט==
{| width="100%" class="wikitable sortable"
|-
! שם התחנה
! מיקום
! קוד
! דגם
! כיום
! תמונה
! קואורדינטות
|-
| אבו גוש || אבו גוש || 01
|align="left" | Police Post
| מבנה נטוש. בעבר ישב בה מטה חטיבת הראל, אחר כך בסיס צבאי. מיועד לשימור במסגרת הקמת מלון בוטיק
| מצודת אבו גוש
| 
|-
| אל חמה || חמת גדר || 026
|align="left" | Police Post
| בסיס צבאי, רוב המבנה הושמד, נותר מגדל אחד מכל המבנה ונמצא בשימוש המחנה הצבאי במקום
| משטרת אל חמה
| 
|-
| באר שבע || באר שבע || 043
|align="left" | 2nd Class Police Station – Divisional HQ
| בסיס צה"ל (מפקדת פיקוד הדרום) ותחנה של משטרת ישראל
| מצודת באר שבע
| 
|-
| בית ג'וברין || בית גוברין || 4
|align="left" | 2nd Class Police Station
| מבנה נטוש, משמש לעיתים כמתקן אימונים של משמר הגבול ויחידות צה"ל השונות, בעבר בסיס צה"ל
| משטרת בית גוברין
| 
|-
| בית דג'ן || צומת בית דגן || 06
|align="left" | 2nd Class Police Station
| בסיס של משטרת ישראל, משטרת התנועה
|מצודת טיגארט בתחנת המשטרה בבית דגן
| 
|-
| בית לחם || בית לחם || 04
|align="left" | 2nd Class Police Station
| בניין ממשל של הרשות הפלסטינית
| |מצודת טיגארט בתחנת המשטרה בבית לחם
| 
|-
| בית לחם || בית לחם || 04A
|align="left" | 2nd Class Police Station
|
|
|
|-
| בית שאן || בית שאן || 027
|align="left" | 2nd Class Police Station
| תחנה של משטרת ישראל
| משטרת בית שאן
| 
|-
| מצדית באסה || יערה || || גדר הצפון
| מיצדית גדר הצפון, נטושה חלקית בשנים האחרונות.
 
|-
| ג'יפתליק || נחל פרעה (בקעת הירדן) || 11
|align="left" | 2nd Class Police Station
| נטוש (2019). שימש בעבר כבסיס צה"ל (מחנה אריה)
 
|-
| ג'למה || יגור || 017
|align="left" | Police Post
| בית מעצר קישון של שירות בתי הסוהר
 
|-
| ג'נין || ג'נין || 034
|align="left" | 2nd Class Police Station – Divisional HQ
| בניין ממשל של הרשות הפלסטינית
 
|-
| גשר || גשר || 046 ||
| מבנה נטוש. עד לתחילת 2020 היה נגיש אך לאחר מכן גודר ונסגר מחדש לטובת אימונים של צה"ל בגזרה. מוגדר כשטח אש.
| מצודת גשר
| 
|-
| דהרייה || דאהרייה || 047 ||
| כלא דהרייה של הרשות הפלסטינית
|
| 
|-
| כפר סבא || כפר סבא || 09 ||
| תחנה של משטרת ישראל, מוכרת ברשימת הטיגארטים כ"תחנת הרצליה".
|169x169 פיקסלים
| 
|-
| זכרון יעקב || זכרון יעקב || 020
|align="left" | 2nd Class Police Station
| תחנה של משטרת ישראל
| מצודת גשר
| 
|-
| ח'אן יונס || ח'אן יונס
| 6
|align="left" | Police Post
| נהרסה בפעולת תגמול ב-1955
| 135 פיקסלים
|
|-
| חברון || חברון || 05
|align="left" | 2nd Class Police Station – Divisional HQ
| שימש בניין הממשל הצבאי הישראלי ומרכז השלטון הפלסטיני, פוצץ על ידי צה"ל ב-2002.
| ללא
| 
|-
| חדרה || חדרה || 019
|align="left" | 2nd Class Police Station
| תחנה של משטרת ישראל
| משטרת חדרה
|
|-
| אל-ח'אלצה || קריית שמונה || 039
|align="left" | 2nd Class Police Station
| תחנה של משטרת ישראל
 
|-
| ח'רבת בית ליד || צומת השרון || 035
|align="left" | 2nd Class Police Station
| בית סוהר אשמורת של שירות בתי הסוהר, המבנה אינו מאויש עוד באסירים ומשמש לאימונים ולימודים של צוותי שב"ס.
|
| 
|-
| טבריה || טבריה || 024
|align="left" | 2nd Class Police Station – Divisional HQ
| תחנה של משטרת ישראל
| מצודת טבריה
| 
|-
| טובאס || דרומית מערבית לטובאס, מדרום למחנה הפליטים פרעה || 048
|
| הייתה בשימוש על ידי משטרת ישראל עד שנת 1993, אז פונתה עקב הסכמי אוסלו.
| משטרת טובאס - עין פערה
| 
|-
| טול כרם || טולכרם || 031
|align="left" | 2nd Class Police Station – Divisional HQ
| עד הסכמי אוסלו שכנו בבניין זה מפקד החטיבה, מפקדת משמר הגבול ומרכז המנהל האזרחי של טול כרם. לאחר הסכמי אוסלו הבניין שימש את הרשות הפלסיטינית. הבניין הושמד בהתקפה מהאוויר במבצע חומת מגן.
| משטרת טול כרם
|
|-
| יריחו || יריחו || 1
|align="left" | 2nd Class Police Station
| בית סוהר של הרשות הפלסטינית.עד הסכמי אוסלו שכן במקום בסיס צה"לי בשם מחנה חנן על שם רס"ן חנן סמסון שנהרג בקרבת מג'דל בני פדיל במהלך מרדף המערה – מרדף אחר חוליית מחבלים שהסתננו מירדן. המחנה היה בית כלא ביטחוני ומתקן כליאה של השב"כ.
| משטרת יריחו
| 
|-
| כרכור || ברקאי || 018
|align="left" | 2nd Class Police Station
| מתקן 1391 של אגף המודיעין בצה"ל
|
| 
|-
| לג'ון || צומת מגידו || 10
|align="left" | Police Post
| בית סוהר מגידו של שירות בתי הסוהר
|
| 
|-
| לוד || לוד || 012
|align="left" | 2nd Class Police Station
| מפקדת משמר הגבול
|135x135 פיקסלים
| 
|-
| לטרון || לטרון || 2
|align="left" | Police Post
| מוזיאון יד לשריון
| מצודת לטרון
| 
|-
| מצדית מג'ד אל-כרום || מג'ד אל-כרום || || גדר הצפון
| מסעדה
| מצודת מג'ד אל-כרום
| 
|-
| מג'דל || אשקלון || 7
|align="left" | 2nd Class Police Station
| בית סוהר שקמה של שירות בתי הסוהר
|
| 
|-
| מטולה || מטולה || 040
|align="left" | Police Post
| בסיס צה"ל לשעבר, ננטשה בסביבות 2017 (שימשה בעבר כמפקדת יחידת הקישור ללבנון)
נכון ל-2020 הועברה לידי מועצת המושבה לשם שימור והפיכתה למרכז היסטורי וקהילתי.
| מצודת מטולה
| 
|-
| נבּי יושע || צומת "ישע" בכביש הצפון (מצדית) || || גדר הצפון
| בסיס משמר הגבול, משמש כיום את הסגל המנהלי של משמר הגבול. הדופן הצפונית של המיצדית מהווה חלק ממוזיאון הרעות המציג את סיפורה של המצודה כ"מצודת כ"ח".
| מצודת כ"ח
| 
|-
|נחל עמוד (עין א-תינה)
|ליד כפר שמאי
|
|שמירה על מקורות מים – עין א-תינה
|המבנה שימש אתר לאימוני צה"ל בשטח בנוי לכן הוא מנוקב בכדורים. (חשוב לציין כי מבנה זה לא חלק ממיזם בנייני המשטרה ומצודות הטיגארט) 
| מצודת כ"ח
| 
|-
| נבי סאלח || נווה צוף || 051 ||
| משמשת את מערכת החינוך של היישוב. במקום אולפנה "שירת הים"
| בנין משטרת נבי צאלח
| 
|-
| נהלל || כביש 75 ליד נהלל || 023
|align="left" | Police Post
| מצודה זו הייתה חלק ממיזם בנייני המשטרה של סר צ'ארלס טיגארט ומבוססת על בסיס תחנת משטרה שנבנתה בשנת 1935 – אך היא הורחבה בעצת טיגארט. הבסיס של מדור התנועה הצפוני של משטרת ישראל וכן מושב מחוז הצפון של המועצה לשימור אתרי מורשת בישראל. 
מצודות נוספות במיזם נבנו בשיטה זו, שדרוג תחנות קיימות ושילובן במבנה טיגארט.
| מצודת נהלל
| 
|-
| נעלין || דיר קדיס || 050 ||
| מבנה נטוש
| מצודת גשר
| 
|-
| נצרת || נצרת || 021
|align="left" | 2nd Class Police Station
| בסיס צה"ל – פיקוד העורף, מדובר במבנה טיגארט תלת קומתי בשלושת בנייניו. משמש את המחוז הצפוני של פקע"ר.
| |מצודת טיגארט בתחנת המשטרה בבית דגן
| 
|-
| סאלחה || אביבים || גדר הצפון ||
| בסיס צה"ל, לפי תיעודים שונים נמצא כי המבנה ספג פגיעות קשות במהלך מלחמת 'חרבות ברזל' במהלך 2023-2024. 
| מיצדית סאלחה
| 
|-
| סילת א-דהר || שא-נור (התנחלות שפונתה בתוכנית ההתנתקות) || 049 ||2nd Class Police Station
| מצודה נטושה, שימשה את המשטרה הבריטית, לאחר מכן לאורך תקופה שימשה מפקדה ירדנית (במהלכה הותקן צריח מסגד על גג המצודה) מאז ננטשה. מצודה חריגה במראה, זאת בשל חיפוי אבן ירושלמית על כל דפנותיה וקיום קשתות בחלונות הבלוק המרכזי ובחצר הפנימית.
|
| 
|-
| מצדית סעסע || מתת || || גדר הצפון
| בסיס צה"ל, (2020) בבדיקה נראה שהוסר הצריח מגג המיצדית.
לפי תיעודים שונים נמצא כי המבנה ספג פגיעות קשות במהלך מלחמת 'חרבות ברזל' במהלך 2023-2024. 
| מצודת סעסע
| 
|-
| עזה || עזה || 042
|align="left" | 2nd Class Police Station – District HQ, Divisinal HQ
|הופצצה חלקית ב-2008 וסופית ב-2011, כיום פארק אל-סראייה
| מצודת נהלל
|
|-
| עיראק סווידאן || כביש 35, ליד שדה יואב || 5
|align="left" | Police Post
| מצודת יואב – מוזיאון חטיבת גבעתי
| מצודת יואב
| 
|-
| עכו || עכו || 044
|align="left" | 2nd Class Police Station
| תחנה של משטרת ישראל
| מצודת עכו
| 
|-
| עפולה || עפולה
| 022
|align="left" | 2nd Class Police Station
| תחנה של משטרת ישראל
| מצודת עפולה
| 
|-
| ערטוף || בית שמש (בעבר, הר-טוב) || 02
|align="left" | Police Post
| תחנת בית שמש של משטרת ישראל ותחנת מטה יהודה של משמר הגבול
| משטרת ערטוף
| 
|-
| עתלית || עתלית || 8
|align="left" | Police Post
| שימש במשך שנים רבים מתקן כליאה של צה"ל (כלא שש) במהלך אפריל 2021 הופסק השימוש במצודה והחל פינוי המבנה מחיילים וציוד. באוגוסט 2021 המצודה ננטשה לגמרי.
|
| 
|-
| פרדייה || שפר || || גדר הצפון
| מבנה נטוש ליד מושב שפר. ברשימת המצודות אין ציון למצודה זו אלא תחת השם מצודת רמא, רמא זו לא הוקמה בסוף של דבר ובמקומה נבנתה ממזרחית לפארדיה.
| מצודת פרדייה מראה ממושב [[שפר]]
| 
|-
| פתח תקווה || פתח תקווה || 08
|align="left" | 2nd Class Police Station – Divisional HQ
| תחנה של משטרת ישראל
| משטרת פתח תקווה
| 
|-
| תחנת משטרת צמח || צמח (מרכז אזורי) || 025
|align="left" | 2nd Class Police Station
| מבנה נטוש. בעבר ישבה בה מִפקדת חטיבת העמקים
| משטרת צמח
| 
|-
| צפת || צפת || 037
|align="left" | 2nd Class Police Station – Divisional HQ
| תחנה של משטרת ישראל – משטרת כנען
| משטרת כנען
| 
|-
| המשטרה העירונית בצפת || צפת || 037A
|align="left" | Police Post
| במרכז העיר, משמש את המכללה האקדמית צפת
| מצודת צפת
| 
|-
| צרפנד אלחרב
| על כביש 412 בין נס ציונה למחלף ראשונים
| 045
| align="left" | 2nd Class Police Station
| בעבר בסיס צה"ל (פיקוד העורף), קודם לכן תחנה של משטרת ישראל, כיום המבנה נטוש אך סביבתו עוברת פיתוח לבניה. בעתיד יקום כאן מרכז מסחרי. נכון לאוקטובר 2020 שימש כאתר צילום מרכזי בסדרת הטלוויזיה "שב"ס", חלק מאתרי הצילום של הסדרה "שעת נעילה" ו"השוטרים". 
 
|-
| קטרה || גדרה || 3
|align="left" | 2nd Class Police Station
| מבנה נטוש, בעבר מרכז קליטה לעולי אתיופיה, מתקן ביטחוני ותחנה של משטרת ישראל המבנה נאטם בשנת 2020 על ידי מחלקת הבינוי של משטרת ישראל, על מנת למנוע פגיעה במבנה וכניסת פולשים
|135x135 פיקסלים
| 
|-
| קלקיליה || קלקיליה || 032
|align="left" | Police Post
| נהרסה על ידי צה"ל בפעולת תגמול ב-1956

|-
| קריית חיים || קריית חיים || 016
|align="left" | 2nd Class Police Station
| מרחב זבולון של משטרת ישראל. רח' יצחק בן צבי.
|135x135 פיקסלים
| 
|-
| ראש פינה || ראש פינה || 038
|align="left" | 2nd Class Police Station
| תחנת ירדן של משטרת ישראל
| משטרת ראש פינה (מחוז ירדן)
| 
|-
| רחובות || רחובות || 013
|align="left" | 2nd Class Police Station – Divisional HQ
| תחנה של משטרת ישראל
|תחנת משטרת רחובות
| 
|-
| רמאללה || רמאללה || 03
|align="left" | 2nd Class Police Station
| "המוקטעה", מרכז השלטון של הרשות הפלסטינית חלק מן המבנה נפגע במבצע חומת מגן ושוקם מאוחר יותר.
| המוקטעה
| 
|-
| רמלה || בין לוד לרמלה || 010
|align="left" | Divisional HQ
| בית סוהר איילון של שירות בתי הסוהר
|
|
|-
| רמלה || רמלה || 011
|align="left" | 1st Class Police Station
| מפקדת מחוז המרכז ותחנת רמלה של משטרת ישראל
| מפקדת מחוז המרכז ותחנת רמלה של משטרת ישראל
| 
|-
| רמת גן || רמת גן || 07
|align="left" | 2nd Class Police Station
| מרחב דן של משטרת ישראל ב-2018 פונתה התחנה לטובת עבודות שימור. השוטרים הועברו לתחנת משנה. צפוים ב-2021 לחזור למבנה המשטרה חזרה לאחר שעבר עבודות שימור קפדניות.
| מצודת רמת גן
| 
|-
| שטה (שאטה) || צומת שיטה בכביש 71 || 028
|align="left" | Police Post
| בית סוהר שטה של שירות בתי הסוהר
| מצודת שאטה
| 
|-
| שכם – מטה נפתי || || 029/1
|align="left" | 2nd Class Police Station – Divisinal HQ
| כלא של הרשות הפלסטינית
|
|
|-
| שכם – תחנה ||שכם || 029/2
|align="left" | 2nd Class Police Station
|
|
|
|-
| שכם – תחנה עירונית ||שכם || 030
|align="left" | 2nd Class Police Station
| בניין ממשל של הרשות הפלסטינית
|
|
|-
| שפרעם || קריית אתא || 9
|align="left" | 2nd Class Police Station
| בעבר המרכז ללימודי משטרה של משטרת ישראל, כיום בסיס ליחידות משטרה
 
|-
| תל מונד || מחלף הדרים בכביש 4 || 036
|align="left" | Police Post
| בית סוהר השרון של שירות בתי הסוהר
|
|
|-
| מצדית תרביחא || שומרה || || גדר הצפון
| בסיס צה"ל
| מצודת שומרה
| 
|-
| תרשיחא || מושב מעונה || 041
|align="left" | Police Post
| תחנת מעלות-תרשיחא של משטרת ישראל. משטרת הטיגארט אשר כוללת מאגר מים עצום המקושר למשטחי איסוף מים בהר הסמוך (הר אגר).
| משטרת [[מעלות-תרשיחא (תחנת מעונה)]]
| 
|}

==לקריאה נוספת==
* אורי קוסובסקי ושלומי שטרית, משטרת ישראל בשביל ישראל: מבני משטרה היסטוריים בארץ ישראל, הוצאת משטרת ישראל, 2013
*גד קרויזר, הטיגארטים הקמת מצודות המשטרה הבריטיות בארץ ישראל 1943-1938, הוצאת המועצה לשימור אתרי מורשת בישראל, 2011
*המועצה לשימור אתרי מורשת בישראל - מצודות הטגארט – רקע היסטורי ומדיניות שימור, הוצאת המועצה לשימור אתרי מורשת בישראל, 2023

==קישורים חיצוניים==

* 
* 
* , סקירה של ספרו של קרויזר שנזכר לעיל
* מאיר שפירא, [https://www.tapuz.co.il/threads/%D7%94-%D7%98%D7%99%D7%99%D7%92%D7%A8%D7%99%D7%9D-%D7%A9%D7%90%D7%9C%D7%AA-%D7%A2%D7%9E%D7%99%D7%AA.6146941 ה-"טייגרים"], באתר "תפוז"
* Kevin Connolly, [http://www.bbc.co.uk/news/magazine-19019949 Charles Tegart and the forts that tower over Israel], BBC, 9 September 2012
* מיכאל יעקובסון: [http://michaelarch.wordpress.com/2014/12/06/סיבוב-במצודת-משטרה-נטושה-בגליל/ סקירה על מצודת המשטרה הבריטית הנטושה הצמודה לשפר], באתר 'חלון אחורי', 6 בדצמבר 2014
* מיכאל יעקובסון: [https://michaelarch.wordpress.com/2016/04/20/סיבוב-בשני-מקומות-נטושים-חדר-אוכל-בקיב/ סקירה אדריכלית היסטורית על המצודה בבית גוברין], באתר 'חלון אחורי', 19 באפריל 2016
* 
*[https://www.mapah.co.il/tegart פרויקט טיגארט - רישום מיקומים ותיעודים של מצודות הטיגארט בישראל], באתר היסטוריה על המפה, 1 ביוני 2020
*[https://www.youtube.com/watch?v=nm4MsCj-Lw4 סרטון ביקור תיעוד במשטרת סרפנד אלחרב 3 שנים לאחר נטישת מבנה בסיס פקע"ר נס ציונה] באתר youtube
*[https://www.youtube.com/watch?v=WBSc5N0t8cQ ביקור מצולם במבנה המשטרה הבריטית במטולה (כעשור לאחר נטישת בסיס יחידת הקישור ללבנון] באתר youtube
*[https://www.youtube.com/watch?v=91FxGrWLik8 ביקור מצולם במצודת הטיגארט של צמח - מבנה המשטרה הבריטי ס'מח] באתר youtube
*[https://www.youtube.com/watch?v=_iQ2yVZhk84 תיעוד מצדית פרדיה (מצודת שפר) מצודת טיגארט חלק ממצודות גדר הצפון] באתר youtube
*[https://www.mapah.co.il/fortress-that-is-a-prison-a-taste-of-a-visit-to-the-atlit-police-fortress-prison-6/ מצודה שהיא כלא - משטרת עתלית | כלא שש אלבום תמונות] באתר היסטוריה על המפה 11 באוקטובר 2021
*[https://www.mapah.co.il/monster-on-the-hill-iraq-sweidan-police-fort-tegart-project/ המפלצת שעל הגבעה - משטרת עיראק סווידאן] באתר 'פרויקט טיגארט', 12 בספטמבר 2022

==הערות שוליים==

*
קטגוריה:ביצורים
קטגוריה:המנדט הבריטי: צבא וביטחון
קטגוריה:משטרת המנדט
קטגוריה:ישראל: מבנים
קטגוריה:המרד הערבי הגדול
קטגוריה:ישראל: מבנים לשימור
קטגוריה:משטרת ישראל: תחנות